Gerra zalgurdi

Gerra zalgurdia edo bi gurpildun gurdia edo gurdi arina gerrarako, ehizarako, eta lasterketak egiteko erabiltzen den zaldiz tiratutako gurdi mota bat da. Ezagutzen diren gurdi zaharrenak Sintashta kulturaren hilobietan aurkitu dira gaur egungo Txeliabinsk oblastan, Errusian, eta K.a 2000. urtekoak dira. Gerra zaldigurdi arinak eraikitzea ahalbidetu zuen behineko asmakizuna gurpil-izpia izan zen.

Gerra zalgurdia garraio azkarra, arina, irekia eta bi gurpilekoa zen,zaldi batek, bi zaldi edo gehiagok tiratuta, eta alde batetik ala bestetik kolpatu zitezkeenak. Bi pertsona eramaten zituen zutik, gidari bat eta arkua eta gezia edo xabalinak erabiltzen zituen borrokalari bat. Oinarri basikoa zuen: zoru bat eta aurrealdean eta alboetan babesa. Antzinako gerretan erabili zuten hasieran, Brontze eta Burdin Aroan, eta Gurdia arma militar gorena izan zen Eurasian, gutxi gorabehera K.a. 1700etik K.a. 500era. Baina geroago, gurdi huek bidaiatzeko eta garraiatzeko erabiltzen jarraitu zituzten, prozesioetan, jokuetan, ehizatzeko eta lasterketetan, hala nola antiznateko Greziako Olinpiar Jokoetan eta Antzinako Erromako Zirku Nagusian.

Zaldiak ez ziren garraiorako, golderako, gerrarako edo beste edozein giza jarduera praktikotarako erabili historian nahiko berandu arte, eta gurdia izan zen horrelako lehen aplikazioa. Lehen zibilizazioetan astoak eta beste animalia batzuk nahiago ziren.

 Ikus, gainera 
 Koadriga
 Gurdi
 Gurdi lasterketak
 Karroza
 Biga
 Zalgurdi
 Erosketa orga
 Eskorga
 Erreferentziak 

 Kanpo estekak 

Kategoria:Burdin Aroa
Kategoria:Brontze Aroa
Kategoria:Artefaktu arkeologiko motak
Kategoria:Animaliek tiratutako ibilgailuak
Kategoria:Ibilgailu militarrak
Kategoria:Orgak